ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670009179
ขอให้พิจารณาซ่อมแซมที่อยู่อาศัย กรณีได้รับผลกระทบจากการก่อสร้างสะพานข้ามคลองเปรมประชากร ซึ่งเป็นเส้นทางมุ่งหน้าไปถนนเทิดราชัน ให้แก่ผู้ร้อง เนื่องจากผู้ร้องแจ้งว่าบริเวณพื้นที่ดังกล่าว มีโครงการก่อสร้างสะพานข้ามคลองเปรมประชากรตั้งแต่ปี 2563 โดยประมาณ (ไม่ทราบหน่วยงานที่รับผิดชอบแน่ชัด) ปัจจุบันก่อสร้างเสร็จเรียบร้อยแล้ว เหลือก่อสร้างเก็บงานเล็กๆน้อยๆเท่านั้น ซึ่งบ้านของผู้ร้องได้รับผลกระทบจากการก่อสร้างโครงการดังกล่าว เช่น ผนังบ้านแตก ร้าว , หลังคาบ้านถล่ม , ฝ้าร่วง , พื้นบ้านชำรุด อีกทั้งช่วงฤดูฝนน้ำโคลนจะเข้ามาภายในบ้าน ทำให้ทรัพย์สินภายในบ้านได้รับความเสียหาย ซึ่งเบื้องต้นผู้ร้องเสียค่าใช้จ่ายในการซ่อมแซมบ้านด้วยตนเอง แต่ยังไม่สามารถซ่อมแซมบ้านให้กลับมาเป็นแบบเดิมได้ เพราะต้องใช้เงินจำนวนมาก ในระหว่างก่อสร้างผู้ร้องได้รับผลกระทบหลายด้าน จึงติดต่อร้องเรียนไปที่หน่วยงานภาครัฐหลายแห่ง (ผู้ร้องไม่ทราบหน่วยงานที่แน่ชัด) ต่อมาเมื่อ 2 ปี ผู้ร้องได้รับการติดต่อกลับจากทางบริษัท (ไม่ทราบชื่อ) ซึ่งเป็นบริษัทที่รับผิดชอบโครงการก่อสร้างดังกล่าว โดยบริษัทฯ ได้ส่งเจ้าหน้าที่เข้ามาตรวจสอบสภาพบ้าน ว่าได้รับความเสียหายอย่างไรบ้าง และถ่ายภาพไว้เป็นหลักฐาน ภายหลังก็มีการจัดส่งเอกสารเป็นแผ่นเอสี่มาที่บ้านของผู้ร้อง หลังจากนั้นเรื่องก็เงียบไป ซึ่งผู้ร้องคอยติดต่อร้องเรียนปัญหากับหลายหน่วยงานอยู่เรื่อยๆ จนได้มีโอกาสเจรจากับบริษัทฯ ดังกล่าวอีกครั้ง แต่เจ้าหน้าที่แจ้งว่า กลุ่มที่เข้ามาถ่ายภาพออกจากบริษัทไปแล้ว อีกทั้งมีท่าทีบ่ายเบี่ยงไม่รับผิดชอบ ผลจากการเจรจาบริษัทได้ตกลงว่าจะจ่ายเงินชดเชยให้ผู้ร้อง แต่เรื่องไม่มีความคืบหน้า เมื่อผู้ร้องติดตามเรื่อง เจ้าหน้าที่จะอ้างว่า ผู้ร้องจัดส่งเอกสารไม่ครบ เช่น หน้าบุ๊คแบงค์ ทั้งที่ผู้ร้องเห็นว่า บริษัทฯ ยังไม่มีการเข้ามาประเมินราคาที่จะจ่ายเงินชดเชย ผู้ร้องจึงเห็นว่า ต้องการเอกสารหน้าบุ๊คแบงค์ล่วงหน้าเพราะเหตุใด ต่อมาเมื่อวันที่ 06 ธันวาคม 2566 ทางบริษัทฯ ส่งเจ้าหน้าที่วิศวกรเข้ามาตรวจสอบสภาพบ้านอีกครั้ง โดยเจ้าหน้าที่แจ้งว่า สาเหตุที่บ้านเสียหายมาจาก ตัวบ้านเก่า และไม่มีการลงเสาเข็ม ซึ่งผู้ร้องไม่เห็นด้วย และยังยืนยันว่าบ้านได้รับผลกระทบจากการก่อสร้าง หลังจากตรวจสอบบ้านเรียบร้อยแล้ว ผู้ร้องติดต่อกับเจ้าหน้าที่วิศวกร (เพียงกล่าวอ้างถึงเท่านั้น) ผ่านหมายเลขโทรศัพท์อยู่ตลอด แต่เจ้าหน้าที่ก็นำเรื่องเอกสารที่ผู้ร้องไม่จัดส่งมาอ้าง โดยผู้ร้องทราบมาว่าใช้ระยะเวลาประมาณ 1-2 สัปดาห์ นับตั้งแต่วันที่เข้ามาตรวจสอบบ้าน แต่จนถึงปัจจุบัน (วันที่ 04 มีนาคม 2567) เรื่องยังไม่มีความคืบหน้า อีกทั้งผู้ร้องเจรจากับบริษัทฯ และวิศวกรอยู่ตลอด ว่าตนเองไม่อยากรับเงินชดเชย แต่ต้องการให้บริษัทฯ รับผิดชอบโดยการซ่อมแซมบ้าน ให้กลับมามีสภาพเดิม แต่วิศวกร (เพียงกล่าวอ้างถึงเท่านั้น) ก็แจ้งว่า เคยเจอเคสแบบนี้มาก่อน เจ้าบ้านก็ขอให้ซ่อมแซมไม่จบสิ้น ประกอบกับผู้ร้องทราบมาว่าหลังคาเรือนอื่นๆ ที่ได้รับความเดือดร้อนเช่นเดียวกัน ทางบริษัทฯ ได้เข้ามาประเมินราคาและจ่ายเงินชดเชยให้เรียบร้อยแล้ว จากกรณีดังกล่าวผู้ร้องได้รับความเสียหายเป็นอย่างมาก จึงประสงค์ให้หน่วยงานที่เกี่ยวข้องพิจารณาซ่อมแซมบ้านของผู้ร้อง ที่ได้รับผลจากกรณีดังกล่าว เพื่อบรรเทาความเดือดร้อนให้แก่ผู้ร้องต่อไป 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook